Tilmelding i din første ledighedsperiode Hvis du er i din første ledighedsperiode, kan du søge kurser gennem din arbejdsløshedskasse. Dette gør du på følgende måde: Find dit ønskede kursus: Udforsk vores kurser og udfyld tilmeldingsformularen inde på kurset. Det er uforpligtende og vil indlede en dialog med kursusudbyderen. Kvalifikationsafklaring: Kursusudbyderen vil ringe til dig, hvor de sammen med dig gennemgår dine kvalifikationer for at sikre, at kurset er det rette match for dig. Reservering og dokumentation: Når afklaringen er gennemført, reserverer kursusudbyderen en plads til dig og sender de nødvendige blanketter til din e-mail. Blanketudfyldning: Udfyld, underskriv, og send blanketten til din sagsbehandler hos din arbejdsløshedskasse via e-mail. A-kasse godkendelse: Din arbejdsløshedskasse udfylder og underskriver deres del af blanketten og sender den tilbage til kursusudbyderen. Bekræftelse: Efter at have modtaget godkendelsen fra din arbejdsløshedskasse, sender kursusstedet en bekræftelsesmail til dig. Velkomst og information: Cirka en uge inden kursusstart modtager du en velkomstmail med alle praktiske informationer. Kursusstart: Hvis du er berettiget til 6 ugers jobrettet uddannelse, kan du nu deltage i kurset gratis! Alle kursusmaterialer vil blive udleveret på første kursusdag. Tilmelding i din anden ledighedsperiode Hvis du er i din anden ledighedsperiode, er i stedet hos Jobcentret, du skal søge om et kursus for ledige. Find et kursus: Du skal starte med at finde dit ønskede kursus for ledige, og tilmelde dig gennem formularen. Herefter skal du præsentere kurset for din sagsbehandler. Sagsbehandlerens godkendelse: Hvis din sagsbehandler godkender kurset, skal du tage dialogen videre med kursusudbyderen. Forbehold for bekræftelse: Vi reserverer din plads, men skal have skriftlig bekræftelse fra jobcenteret, før du kan deltage. Bed derfor din sagsbehandler om at sende en bekræftelse til uddannelsesstedet. Endelig bekræftelse: Efter modtagelse af jobcenterets skriftlige godkendelse, er du klar til at starte på kurset. En bekræftelsesmail vil blive sendt til dig. Forberedelse til opstart: En uge inden kursets start vil du modtage en velkomstmail med relevant information. Kursusstart: Kursusmaterialer vil blive udleveret på første kursusdag.